cyanic-selkie/wikianc huggingface dataset:
มหาวิทยาลัยราชภัฏกำแพงเพชร
มหาวิทยาลัยราชภัฏกำแพงเพชร แม่สอด
มหาวิทยาลัยราชภัฏกำแพงเพชร ศูนย์อุดมศึกษาแม่สอด หรือมหาวิทยาลัยราชภัฏกำแพงเพชร แม่สอด เป็นศูนย์ขยายโอกาสการอุดมศึกษาที่มหาวิทยาลัยราชภัฏกำแพงเพชร ประกาศจัดตั้งขึ้นแห่งแรกตามโครงการขยายโอกาสการอุดมศึกษาสู่ท้องถิ่นตามข้อบังคับสภาประจำมหาวิทยาลัยราชภัฏกำแพงเพชรว่าด้วยการขยายโอกาสการอุดมศึกษาสู่ท้องถิ่น พ.ศ. 2544 ศูนย์อุดมศึกษาแม่สอดแห่งนี้ ตั้งอยู่ในพื้นที่ตำบลแม่ปะ อำเภอแม่สอด จังหวัดตาก ในเนื้อที่จำนวน 600 ไร่ ซึ่งได้รับการอนุมัติจากกรมป่าไม้ กระทรวงเกษตร และสหกรณ์ ตั้งแต่ปี พ.ศ. 2533  การขอเข้าใช้ประโยชน์เพื่อจัดตั้งเป็นศูนย์ปฏิบัติการและวิจัยทางธรรมชาติ โดยวัตถุประสงค์เดิมเพื่อเป็นการอนุรักษ์ฟื้นฟูป่าที่มีสภาพเสื่อม โทรมให้เป็นป่าที่อุดมสมบูรณ์ตามธรรมชาติ นักเรียน นักศึกษา นักท่องเที่ยว ตลอดจนประชาชนและผู้สนใจสามารถเข้าศึกษาธรรมชาติของป่าอย่างแท้จริงได้รับความรู้ เกิดจิตสำนึก หวงแหน และเห็นความสำคัญในอันที่จะอนุรักษ์ธรรมชาติและป่าไม้ อีกทั้งเป็นศูนย์ปฏิบัติทางวิชาการระดับอุดมศึกษาในสาขาวิชาที่เกี่ยวข้องกับการพัฒนาท้องถิ่นพื้นที่ดังกล่าวได้รับการสนับสนุนเพื่อพัฒนาเพียงเล็กน้อย เนื่องจากวิกฤติเศรษฐกิจของบ้านเมืองได้รับงบประมาณเพียงการก่อสร้าง สำนักงานชั่วคราว 1 หลัง ได้รับการจัดสรรงบประมาณจากอดีตสมาชิกสภาผู้แทนราษฎรจังหวัดตาก นายอุดร ตันติสุนทร เพื่อก่อ สร้างฝายน้ำล้น ได้รับความอนุเคราะห์จากหน่วยพัฒนาเคลื่อนที่  33  อำเภอแม่สอด ในการปรับปรุงพื้นที่บ้างโดยไม่สามารถดำเนินการให้เป็นไปตามวัตถุประสงค์ได้ แต่เนื่องจากนโยบายการขยายการศึกษาขึ้นพื้นฐานตามพระราชบัญญัติการศึกษาแห่งชาติ พ.ศ. 2542 ที่ให้เยาวชนได้รับการศึกษาขั้นพื้นฐานอย่างมีคุณภาพทัดเทียมเป็นเวลา 12 ปี โดยไม่ต้องเสียค่าใช้จ่ายจึงทำให้ ผู้สำเร็จการศึกษาขั้นพื้นฐาน 12 ปี ในท้องถิ่นต้องการศึกษาต่อระดับอุดมศึกษาจำนวนมากขึ้น และได้เกิดข้อเรียกร้องให้สถาบัน ขยายโอกาสทางการศึกษาแก่เยาวชน และผู้สำเร็จการศึกษาในอำเภอฝั่งตะวันตกของจังหวัดตาก เนื่องจากเยาวชนและผู้สำเร็จการศึกษาในพื้นที่ดังกล่าวมีโอกาสน้อยในการได้รับการศึกษาต่อในระดับอุดมศึกษาอันมีสาเหตุมาจากสภาพพื้นที่จังหวัดตากในเขต 5 อำเภอฝั่งตะวันตก ประกอบไปด้วยอำเภอแม่สอด อำเภออุ้มผาง อำเภอพบพระ อำเภอท่าสองยาง อำเภอแม่ระมาดเป็นป่าเขา การคมนาคมไม่สะดวก ขาดปัจจัยในการศึกษาในระยะแรก สถาบันราชภัฏกำแพงเพชรจึงได้ริเริ่มโครงการจัดตั้งศูนย์ให้การศึกษาภายนอกสถาบัน โดยจัดการศึกษาระดับปริญญาตรี อนุปริญญา และปริญญาตรี 2 ปีหลังสำหรับบุคลากรประจำการ (กศ.บป) ขึ้นในปีการศึกษา 2543 ที่ศูนย์ให้การศึกษานอกสถาบันโรงเรียนสรรพวิทยาคม
กระแสความต้องการให้ขยายโอกาสการศึกษาระดับอุดมศึกษาที่จัดการศึกษาสำหรับนักเรียนที่จบการศึกษาระดับมัธยมตอนปลาย (ภาคปกติ) จึงเกิดข้อเรียกร้องจากประชาชน หน่วยราชการและองค์การเอกชนในท้องถิ่นให้สถาบันจัดการศึกษาดังกล่าวขึ้น โดยให้เหตุผลว่าเยาวชนที่สำเร็จการศึกษาระดับมัธยมตอนปลายในท้องถิ่นอำเภอแม่สอด และอีก 4 อำเภอชายแดนฝั่งตะวันตกของจังหวัดตากถูกปิดกั้นโอกาสการศึกษาด้วยเหตุผลทางเศรษฐกิจ วิถีการดำเนินชีวิต และปัญหาการคมนาคม อีกทั้งการที่ไม่มีสถาบันระดับอุดมศึกษาในท้องถิ่น ทำให้เยาวชนที่ต้องการศึกษาต่อจะต้องพลัดพรากจากครอบครัวไปใช้ชีวิตอยู่ตามลำพังในชุมชนเมืองที่มีวิถีที่แตกต่างเป็นสาเหตุของปัญหาการปรับตัวอันเป็นปัญหาพฤติกรรมเบี่ยงเบนต่างๆ ไม่ว่าจะเป็นปัญหายาเสพติด ปัญหาโรคเอดส์ ปัญหาอาชญากรรมรวมทั้งต้องเสียค่าใช้จ่ายเพิ่มขึ้น ด้วยเหตุผลดังกล่าวเพื่อเป็นการตอบสนองความต้องการการได้รับการศึกษาท้องถิ่น ทั้งนี้ได้รับการสนับสนุนและความร่วมมืออย่างดียิ่งจากผู้ทรงคุณวุฒิ ในท้องถิ่น หน่วยงาน ทั้งภาครัฐและ ภาคเอกชน นักธุรกิจ องค์การสื่อสาร มวลชน ของท้องถิ่น ฯลฯ สถาบันฯ โดยสำนักงานสภาสถาบันราชภัฏ จึงได้แต่งตั้งคณะกรรมการขึ้นมาชุดหนึ่ง ได้แก่คณะกรรมการพัฒนาศูนย์บริการทางวิชาการ ศูนย์ปฏิบัติการและวิจัยทางธรรมชาติ อำเภอแม่สอด จังหวัดตาก เพื่อดำเนินการพิจารณาหาแนวทางเปิดการเรียนการสอนภาคปกติขึ้น ในระยะแรกได้ก่อสร้างอาคารสำนักงานอธิการบดี 1 หลัง อาคารเรียน 2 หลัง อาคารหอประชุม/โรงอาหาร 1 หลัง อาคารสำนักวิทยบริการ 1 หลัง อาคารที่พักอาจารย์ 2 หลัง ห้องน้ำ/ห้องส้วม 2 หลัง ป้อมยาม 1 หลัง ป้ายสถาบัน จัดภูมิสถาปัตย์และยังได้รับการสนับสนุนจากเทศบาล อำเภอแม่สอดที่ได้จัดงบจัดสรรสร้างสนามกรีฑา จัดสร้างสนามกีฬาให้ที่ศูนย์ของสถาบัน เพื่อประโยชน์ของ ทั้งนักศึกษาและประชาชนในท้องถิ่น จึงถือได้ว่าความสำเร็จในการจัดตั้งศูนย์อุดมศึกษาแม่สอดแห่งนี้เกิดขึ้นจากการที่ประชาชนในท้องถิ่นมีความสมานฉันท์เล็งเห็นความสำคัญของการศึกษาเป็นสังคมที่มีความร่วมมือร่วมใจอย่างมีจิตวิญญาณระหว่างรัฐกับเอกชนจนสามารถผลักดันให้เกิดศูนย์อุดมศึกษาแม่สอดตามโครงการขยายโอกาสการอุดมศึกษาสู่ท้องถิ่นได้อย่างบรรลุเป้าหมาย
บันไดซ่อนผี
บันไดซ่อนผี (여고괴담 3: 여우계단; Wishing Stairs) เป็นภาพยนตร์แนวเค-ฮอร์เรอร์ของเกาหลีใต้ ซึ่งเป็นภาพยนตร์เกาหลีใต้ชุดที่สามของซีรีส์สยองขวัญที่ว่าด้วยเรื่องโรงเรียนมัธยมปลายหญิง โดยเริ่มจากเรื่อง กระซิบหลอน ปริศนามรณะ ในค.ศ. 1998​ และมีภาคต่อเป็นภาคที่​ 2​ ​เรื่อง​ คืนผีคลั่ง​ แต่ภาพยนตร์ทั้งหมดในซีรีส์ล้วนไกลห่างกัน ทั้งบุคคลรวมถึงหลายสิ่งต่างไม่เกี่ยวข้องกัน นอกเหนือจากเพลงที่ถูกร้องในฉากหนึ่งที่เป็นใจสำคัญต่อเรื่อง เสียงผีดุ￼￼​ แ​ยังคงมี​ภาคต่ออีกเป็นภาคที่​ 5​ คือเรื่อง​ ทวงสัญญา​ฆ่า​ตัว​ตาย​หมู่​
เนื้อเรื่องย่อ
มีเรื่องเล่าเกี่ยวกับบันได 28 ขั้น ซึ่งอยู่ระหว่างทางเดินไปยังหอพักของโรงเรียน ซึ่งได้รับการกล่าวขานว่า หากผู้ใดตั้งจิตอธิษฐานแล้วพบบันไดขั้นที่ 29 คำอธิษฐานนั้นจะสมปรารถนา เนื่องจากมีวิญญาณจิ้งจอกอาถรรพ์สิงสถิตอยู่ ณ แห่งนี้ ที่สามารถเสกให้คำอธิษฐานเป็นจริง นักเรียนทั้งหลายต่างมายังบันไดสมปรารถนานี้ โดยหารู้ไม่ว่านี่อาจเป็นหนทางต้องคำสาปจากจิ้งจอกเสกคำสาปที่น่าสะพรึงกลัว
ยุน จินซุง(ซง จีฮโย) นักเรียนบัลเล่ต์ของโรงเรียนสตรีแห่งหนึ่งที่ทุ่มเทซ้อมเต้นจนรองเท้าสึกไปหลายคู่ก็ยังไม่สามารถมีชัยเหนือโซฮี(ปาร์ค ฮันบยอล)ได้แม้แต่ครั้งเดียว จินซุงรู้สึกต่ำต้อยและริษยาโซฮี และแล้วเธอก็เกิดความคิดว่าจะเป็นเช่นไร หากโลกนี้ไม่มีโซฮี ในที่สุด ยุน จินซุง ก็ได้พบกับบันไดขั้นที่ 29 ที่ปรากฏขึ้นมาเพื่อรับคำอธิษฐานของเธอ
ในขณะที่โซฮีเป็นนักเรียนที่สวยที่สุดในโรงเรียน ซึ่งหลายคนต่างอิจฉา แม้ว่าดูราวกับว่าเธอมีความเพียบพร้อมทุกอย่าง แต่เธอก็มีเพียงจินซุงเท่านั้นที่เป็นเพื่อนสนิท เธอจึงอธิษฐานให้ได้อยู่เคียงคู่กันกับจินซุงไปตลอดกาล ซึ่งบันไดขั้นที่ 29 ก็ได้ปรากฏขึ้นมารับคำอธิษฐานของเธอเช่นกัน
สแครม
คำว่า SCRAM นี้มักจะถูกอ้างว่าเป็นตัวย่อของ "safety control rod axe man" ซึ่งคาดว่าจะถูกกำหนดโดยนายเอนรีโก แฟร์มี เมื่อเครื่องปฏิกรณ์นิวเคลียร์เครื่องแรกของโลกได้ถูกสร้างขึ้น ภายใต้อัฒจันทร์ผู้นั่งชมที่มหาวิทยาลัยชิคาโกที่เมืองสแต๊กซ์ฟิลด์ แต่นักประวัติศาสตร์ของ NRC นายทอม Wellock เรียกเรื่องของ axe man ว่าเป็น "พูดเล่นไร้สาระ" มันน่าจะเป็นคำย่อสำหรับ Safety Control Rods Actuator Mechanism หรือ กลไกเพื่อขับเคลื่อนแท่งควบคุมเพื่อความปลอดภัย คำว่า 'Scram' ยังเป็นคำสั่งด้วยวาจาเพื่อบอกบุคคลหรือสิ่งของบางอย่างให้ออกจากพื้นที่อย่างรวดเร็วและเร่งด่วนอีกด้วย
กลไก
ในเครื่องปฏิกรณ์ใด ๆ สแครมจะสามารถทำสำเร็จได้โดยการสอดใส่มวลปฏิกิริยานิวเคลียร์เชิงลบ (negative nuclear reactivity mass) เข้าไปในระหว่างวัสดุฟิสไซล์ ในเครื่องปฏิกรณ์น้ำมวลเบา สแครมจะสามารถทำได้โดยการสอดใส่แท่งควบคุมที่ดูดซับนิวตรอนได้เข้าไปในแกนกลาง แม้ว่ากลไกที่ใช้สอดใส่แท่งควบคุมจะขึ้นอยู่กับชนิดของเครื่องปฏิกรณ์ก็ตาม ใน PWRs แท่งควบคุมจะถูกยึดไว้เหนือแกนกลางของเครื่องปฏิกรณ์ โดยมอเตอร์ไฟฟ้าที่ออกแรงต้านกับทั้งน้ำหนักของตัวมันเองและสปริงกำลังสูง การตัดกระแสไฟฟ้าใด ๆ จะปลดปล่อยแท่งควบคุมให้สอดแทรกลงไป การออกแบบอื่นจะใช้แม่เหล็กไฟฟ้าเพื่อยึดแท่งควบคุมให้ลอยไว้ ถ้ากระแสไฟฟ้าดับ แท่งควบคุมจะสอดแทรกทันทีและอัตโนมัติ กลไกของสแครมถูกออกแบบมาเพื่อปล่อยแท่งควบคุมให้หลุดจากมอเตอร์เหล่านั้น และยอมให้น้ำหนักของพวกมันและสปริงขับเคลื่อนแท่งควบคุม ให้สอดแทรกเข้าไปในแกนกลางเครื่องปฏิกรณ์ภายในสี่วินาทีหรือน้อยกว่า เพื่อหยุดปฏิกิริยานิวเคลียร์อย่างรวดเร็วโดยการดูดซับนิวตรอนที่ถูกปลดปล่อยออกมา ใน BWRs แท่งควบคุมจะถูกสอดแทรกขึ้นมาจากด้านใต้ของอ่างเครื่องปฏิกรณ์ ในกรณีนี้หน่วยควบคุมแบบไฮโดรลิกที่มีถังเก็บแรงดันสูง จะออกแรงให้ทำการสอดใส่แท่งควบคุมอย่างรวดเร็วเมื่อมีการหยุดชะงักของกระแสไฟฟ้าใด ๆ ภายในสี่วินาทีเช่นกัน BWR ขนาดใหญ่ทั่วไปจะมีแท่งควบคุม 185 แท่ง ทั้งใน PWR และ BWR จะมีระบบสำรองที่สอง (และบางทีก็มีระบบที่สามด้วยซ้ำ) เพื่อสอดใส่แท่งควบคุมในกรณีที่ระบบสอดใส่หลักอย่างรวดเร็วไม่มีความพร้อมและทำงานได้อย่างเต็มที่
ตัวดูดซับนิวตรอนแบบของเหลวยังถูกใช้ในการปิดระบบอย่างรวดเร็วสำหรับเครื่องปฏิกรณ์แบบน้ำมวลเบา หลังจากสแครม ถ้าเครื่องปฏิกรณ์ (หรือส่วนใด ๆ ของมัน) ไม่ได้อยู่ต่ำกว่าอัตรากำไรจากการปิดระบบ (shutdown margin) (นั่นคือพวกมันอาจจะกลับไปอยู่ที่สภาวะวิกฤต เนื่องจากการสอดใส่ของสารปฏิกิริยาเชิงบวกจากการระบายความร้อน การสลาย poison หรือเงื่อนไขที่ไม่สามารถควบคุมได้อื่น ๆ) ผู้ควบคุมเครื่องสามารถฉีดสารละลายที่ประกอบด้วยนิวตรอนพอยซันโดยตรงเข้าสู่น้ำหล่อเย็นเตาปฏิกรณ์ นิวตรอนพอยซันเป็นสารละลายที่มีส่วนผสมของน้ำที่ประกอบด้วยสารเคมีที่ดูดซับนิวตรอน เช่น บอแรกซ์ที่ใช้ในครัวเรือนทั่วไป หรือโซเดียม polyborate หรือกรดบอริกหรือแกโดลิเนียมไนเตรต ทำให้การขยายตัวอย่างทวีคูณของนิวตรอนลดลง ดังนั้นจึงเป็นการปิดเครื่องปฏิกรณ์โดยไม่ต้องใช้แท่งควบคุม ใน PWR สารละลายดูดซับนิวตรอนเหล่านี้ถูกเก็บไว้ในถังแรงดัน (เรียกว่าถังสะสม) ที่ต่ออยู่กับระบบน้ำหล่อเย็นหลักผ่านทางวาล์ว ระดับที่แตกต่างกันของตัวดูดซับนิวตรอนจะถูกเก็บไว้ในน้ำหล่อเย็นหลักตลอดเวลา และจะเพิ่มขึ้นโดยใช้ถังสะสมในกรณีที่มีความล้มเหลวของแท่งควบคุมทั้งหมดในการสอดใส่ ซึ่งจะนำเครื่องปฏิกรณ์ให้ต่ำกว่า shutdown margin ในทันที ใน BWR ตัวดูดซับนิวตรอนที่ละลายน้ำได้สามารถพบอยู่ภายในระบบการควบคุมของเหลวสแตนด์บาย (SLCS) ซึ่งใช้ปั๊มหัวฉีดทำงานด้วยแบตเตอรี่แบบซ้ำซ้อน หรือในรุ่นล่าสุด ก๊าซไนโตรเจนแรงดันสูงเพื่อฉีดสารละลายดูดซับนิวตรอนเข้าไปในอ่างปฏิกรณ์ต้านกับความดันภายในใด ๆ เพราะพวกมันอาจถ่วงเวลาการรีสตาร์ทเครื่องปฏิกรณ์ ระบบเหล่านี้จะถูกใช้เฉพาะในการปิดเครื่องปฏิกรณ์เท่านั้นถ้าแท่งควบคุมทำการสอดใส่ไม่สำเร็จ ความกังวลนี้มีนัยสำคัญโดยเฉพาะอย่างยิ่งใน BWR ซึ่งการฉีดของเหลวโบรอนจะทำให้เกิดการตกตะกอนของสารประกอบโบรอนแข็งบนปลอกหุ้มเชื้อเพลิง ซึ่งอาจป้องกันไม่ให้เครื่องปฏิกรณ์สตาร์ตระบบใหม่จนกว่าตะกอนโบรอนจะถูกกำจัดออก
ในการออกแบบเครื่องปฏิกรณ์ส่วนใหญ่ ขั้นตอนการปิดระบบเป็นประจำยังคงใช้สแครมเพื่อสอดใส่แท่งควบคุม เนื่องจากมันเป็นวิธีที่น่าเชื่อถือที่สุดของการสอดใส่แท่งควบคุมจนสมบูรณ์ และป้องกันความเป็นไปได้ของการดึงพวกมันขึ้นอย่างไม่ตั้งใจในระหว่างหรือหลังจากการชัตดาวน์
การตอบสนองของเครื่องปฏิกรณ์
นิวตรอนส่วนใหญ่ในเครื่องปฏิกรณ์เป็น prompt neutrons ซึ่งเป็นนิวตรอนที่ถูกผลิตขึ้นโดยตรงจากปฏิกิริยาฟิชชัน นิวตรอนเหล่านี้เคลื่อนที่ด้วยความเร็วสูง ดังนั้นพวกมันจึงมีแนวโน้มที่จะหลุดลอดเข้าไปในตัวหน่วงก่อนที่จะถูกจับไว้ได้ โดยเฉลี่ยจะใช้เวลาประมาณ 13 ไมโครวินาทีสำหรับนิวตรอนที่จะชะลอตัวลงโดยตัวหน่วงเพียงพอที่จะช่วยให้ปฏิกิริยาเป็นไปอย่างยั่งยืน ซึ่งจะยอมให้การสอดใส่ของตัวดูดซับนิวตรอนไปมีผลต่อเครื่องปฏิกรณ์ได้อย่างรวดเร็ว ผลก็คือเมื่อเครื่องปฏิกรณ์ถูกสแครม พลังงานจากเครื่องปฏิกรณ์จะลดลงอย่างมีนัยสำคัญเกือบจะทันทีทันใด อย่างไรก็ตามปริมาณเล็กน้อย (ประมาณ 0.65%) ของนิวตรอนในเครื่องปฏิกรณ์ที่ให้พลังงานทั่วไปจะมาจากการสลายกัมมันตรังสีของผลผลิตจากฟิชชัน นิวตรอนล่าช้าเหล่านี้ซึ่งจะถูกปล่อยออกมาที่ความเร็วต่ำกว่า จะจำกัดอัตราความเร็วในการปิดเครื่องปฏิกรณ์นิวเคลียร์
ความร้อนจากสลายกัมมันตรังสี
สำหรับเครื่องปฏิกรณ์ที่ถูกสแครมหลังจากที่รองรับระดับพลังงานหนึ่งอย่างต่อเนื่องเป็นระยะเวลานาน (มากกว่า 100 ชั่วโมง) ประมาณ 7% ของพลังงานที่ steady-state จะยังคงมีอยู่หลังจากการปิดในระยะเริ่มต้นเนื่องการสลายตัวของผลผลิตจากฟิชชัน สำหรับเครื่องปฏิกรณ์ที่ยังไม่มีประวัติของพลังงานที่คงที่ ร้อยละที่แน่นอนของพลังงานจะถูกกำหนดโดยความเข้มข้น และครึ่งชีวิตของผลผลิตจากฟิชชั่นของแต่ละตัวในแกนกลางในช่วงเวลาของการสแครม พลังงานที่ผลิตโดยความร้อนจากการสลายกัมมันตรังสีจะลดลงในขณะที่ผลผลิตจากฟิชชันสลายตัว
สุริยุปราคา 11 มิถุนายน พ.ศ. 2629
สุริยุปราคาเต็มดวงจะเกิดขึ้นในวันที่ 11 มิถุนายน พ.ศ. 2629 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
จักรพรรดิบาร์ดิยา
บาร์ดิยา หรือ สเมอร์ดิส (เปอร์เซียโบราณ: 𐎲𐎼𐎮𐎡𐎹 Bạrdiya; กรีกโบราณ: Σμέρδις Smérdis อาจจะเสด็จสวรรคตเมื่อ 522 ปีก่อนคริสตกาล) มีพระนามเรียกอีกพระนามว่า ทันโยซาเคส (กรีกโบราณ: Τανυοξάρκης Tanuoxárkēs) โดยเซซิอัส พระองค์เป็นพระราชโอรสของกษัตริย์ไซรัสมหาราช และเป็นพระอนุชาของกษัตริย์แคมไบซีสที่ 2 ซึ่งทั้งสองพระองค์เป็นกษัตริย์แห่งเปอร์เซีย และนักวิชชาการต่างก็มีข้อสันนิษฐานเกี่ยวกับพระชนม์ชีพของพระองค์แตกต่างกันออกไปอย่างมาก กษัตริย์บาร์ดิยาทรงปกครองจักรวรรดิอะคีเมนิดเพียงระยะเวลาไม่กี่เดือนในช่วง 522 ปีก่อนคริสตกาล หรือทรงถูกสวมรอยโดยนักบวชแห่งเปอร์เซียนามว่า เกามาตา (เปอร์เซียโบราณ: 𐎥𐎢𐎶𐎠𐎫); ซึ่งเซซิอัสเรียกว่า สเฟนดาดาเตส (เปอร์เซียโบราณ: Spantadātaʰ; กรีกโบราณ: Σφενδαδάτης Sphendadátēs'') พระองค์ทรงครองราชย์จนกระทั่งพระองค์ถูกกษัตริย์ดาริอุสมหาราชทรงโค่นล้มพระราชบัลลังก์
กลุ่มดาวขาตั้งภาพ
กลุ่มดาวขาตั้งภาพ เป็นกลุ่มดาวขนาดเล็กในซีกฟ้าใต้ ตั้งชื่อโดยนิโกลา-ลุย เดอ ลากาย ในกลางคริสต์ศตวรรษที่ 18
ทีวีดอตคอม
TV.com เป็นเว็บไซต์ของซีบีเอส อินเตอร์แอคทีฟ เป็นเว็บไซต์ครอบคลุมรายการโทรทัศน์และสถานีโทรทัศน์ที่ออกอากาศในประเทศสหรัฐอเมริกา, สหราชอาณาจักร, แคนาดา, ออสเตรเลีย, นิวซีแลนด์, ไอร์แลนด์และประเทศญี่ปุ่น เปิดให้บริการเมื่อวันที่ 1 มิถุนายน ค.ศ. 2005
ฝ่าปฏิบัติการสะท้านโลก
เรื่องย่อ
จิม เฟ็ลปส์และลูกทีม IMF ได้รับภารกิจให้ตามรายชื่อสายลับ IMF ที่ถูกขโมยไปคืน แต่ภารกิจล้มเหลว เฟ็ลปส์ถูกยิงเสียชีวิต แคลร์ ภรรยาของจิม เฟ็ลปส์ถูกระเบิดเสียชีวิตในรถ ส่วนลูกทีมคนอื่น ๆ ยกเว้นอีธาน ฮันต์ถูกฆ่า ฮันต์รีบไปพบยูจีน คิททริดจ์ ผู้อำนวยการ IMF และพบว่าภารกิจนี้เป็นแผนของคิททริดจ์ในการหาตัวหนอนบ่อนไส้ที่ร่วมมือกับนักค้าอาวุธชื่อ "แม็กซ์" คิททริดจ์สงสัยว่าฮันต์เป็นหนอนบ่อนไส้คนนั้น แต่ฮันต์หลบหนีออกมา
ฮันต์กลับไปที่เซฟเฮ้าส์ และพบว่าชื่อของหนอนบ่อนไส้คือ "Job 3:14" มาจากข้อความในหนังสือของโยบ แคลร์กลับมาหาฮันต์และอธิบายว่าเธอหนีออกมาก่อนที่รถจะระเบิด ฮันต์ไปพบกับแม็กซ์ และเตือนเธอว่ารายชื่อสายลับที่เธอได้ไปติดเครื่องติดตามของ CIA ไว้ ฮันต์สัญญาว่าจะนำรายชื่อของจริงมาให้แลกกับเงิน 10 ล้านดอลลาร์สหรัฐและตัวตนของคนที่ชื่อ "Job" ก่อนจะหนีไปพร้อมกับแม็กซ์หลังทีมของ CIA บุกที่นัดพบของทั้งคู่
ฮันต์ติดต่อ 2 อดีตสายลับ IMF คือลูเทอร์ สติกเคลและฟรันซ์ ครีเกอร์ และลอบเข้าไปในสำนักงานใหญ่ของ CIA ที่แลงลีย์เพื่อขโมยรายชื่อและหนีไปที่ลอนดอน คิททริดจ์รู้ว่าทั้งหมดเป็นฝีมือฮันต์และบีบให้ฮันต์ติดต่อมาด้วยการจับตัวแม่และอาของฮันต์ในข้อหาค้ายา ฮันต์ติดต่อคิททริดจ์และบอกให้ตามมาที่ลอนดอน หลังคุยกับคิททริดจ์ ฮันต์เห็นเฟ็ลปส์ที่ยังไม่ตาย เฟ็ลปส์บอกฮันต์ว่าเขารอดตายจากการถูกยิงและยังบอกว่าหนอนบ่อนไส้คนนั้นคือคิททริดจ์ แต่ฮันต์รู้แล้วว่าที่จริงคือเฟ็ลปส์ และมือสังหารที่ฆ่าเพื่อนในทีมของเขาคือครีเกอร์ แต่ไม่แน่ใจว่าแคลร์ร่วมด้วยหรือไม่ ฮันต์ติดต่อแม็กซ์ให้มารับรายชื่อบนรถไฟความเร็วสูง TGV ในวันถัดไป
บนรถไฟ ฮันต์มอบรายชื่อให้แม็กซ์ ส่วนแม็กซ์มอบกระเป๋าที่มีเงินค่าจ้างของ "Job" ฮันต์เรียกแคลร์มาพบ ในขณะที่สติกเคลส่งสัญญาณรบกวนไม่ให้แม็กซ์อัปโหลดรายชื่อได้ เมื่อแคลร์มาถึง เธอพบกับเฟ็ลปส์และบอกเขาว่าฮันต์กำลังจะมาที่นี่ และเสนอว่าควรจะฆ่าฮันต์เพื่อให้ฮันต์เป็นแพะรับบาปแทน แต่เฟ็ลปส์เปิดเผยว่าที่แท้จริงคือฮันต์ปลอมตัวมาและแน่ใจว่าเธอมีส่วนเกี่ยวข้องด้วย เฟ็ลปส์ตัวจริงตามมาหลังจากนั้นและนำเงินไป โดยฮันต์ใช้แว่นตาที่ส่งข้อมูลไปให้คิททริดจ์ ทำให้คิททริดจ์รู้ว่า "Job" คือเฟ็ลปส์
เมื่อถูกเปิดโปง เฟ็ลปส์พยายามจะฆ่าฮันต์แต่ถูกแคลร์ขัดขวาง เฟ็ลปส์จึงฆ่าแคลร์ก่อนจะหนีไปขึ้นหลังคารถไฟไปพร้อมกับเงิน โดยมีครีเกอร์ขับเฮลิคอปเตอร์ตามมารับ ฮันต์ตามไปและสู้กับเฟ็ลปส์ ก่อนจะผูกเฮลิคอปเตอร์เข้ากับรถไฟ ทำให้ครีเกอร์ต้องขับเฮลิคอปเตอร์ตามเข้าไปในอุโมงค์ช่องแคบอังกฤษ ฮันต์ใช้หมากฝรั่งระเบิดทำลายเฮลิคอปเตอร์ ทำให้เฟ็ลปส์และครีเกอร์เสียชีวิต เมื่อรถไฟไปถึงจุดหมาย คิททริดจ์ตามมาจับตัวแม็กซ์และยึดรายชื่อคืน ต่อมาคิททริดจ์คืนสถานะสายลับให้ฮันต์และสติกเคล แต่ฮันต์ขอลาออก ขณะที่เขาขึ้นเครื่องบินกลับบ้าน พนักงานต้อนรับได้ถามเขาเป็นนัยว่าเขาพร้อมจะรับภารกิจใหม่หรือไม่
เนก จันท์ ไสนี
เนก จันท์ ไสนี (เทวนาครี: नेक चन्द सैनी; Nek Chand Saini), 15 ธันวาคม 1924 – 12 มิถุนายน 2015) เป็นศิลปินที่เกิดจากการร่ำเรียนเอง (self-taught) ผู้เป็นที่รู้จักในฐานะผู้สร้างสวนหินจัณฑีครห์สวนประติมากรรมในเมืองจัณฑีครห์
เนก จันท์ เติบโตที่ศาการครห์เตหสิล ในปี 1955 ครอบครัวของเขาย้ายมายังจัณฑีครห์หลังปี 1947 ซึ่งเกิดการแบ่งประเทศ ที่ซึ่งเมืองจัณฑีครห์ในขณะนั้นกำลังอยู่ภายใต้การออกแบบเหมืองใหม่ด้วยอิทธิพลตะวันตกของสถาปนิก เลอกอร์บูซีเยร์
เนก จันท์ ได้รับเครื่องยศปัทมศรีจากรัฐบาลอินเดียในปี 1984 เนก จันท์ เสียชีวิตไปเมื่อปี 2015
เนก จันท์ มักใช้เวลาว่างไปกับการเก็บรวบรวมซากจากการทุบทำลายรอบ ๆ เมือง ก่อนจะนำเอาวัสดุที่เก็บได้นี้มาสร้างเป็นแบบจำลองอาณาจักรอันสูงส่งในจินตนาการของเขา ชื่อ สุกรนี (Sukrani) ในนิวเดลี โดยเขาเลือกสร้างตรงหุบเขาในป่าใกล้กับทะเลสาบสุขนา ภายหลังป่าถูกประกาศเป้นพื้นที่อนุรักษ์ในปี 1902 ส่งผลให้งานศิลปะของจันท์ซึ่งสร้างขึ้นบนหุบเขานั้นผิดกฎหมายไปโดยปริยาย อย่างไรก็ตาม เขาสามารถซ่อนมันจากสายตาของเจ้าหน้าได้ถึง 18 ปี จนกระทั่งถูกพบเข้าในปี 1975 ที่ซึ่งในเวลานั้น งานศิลปะของเขาได้เติบโตเป็นสวนขนาด 13 acre เต็มไปด้วยประติมากรรมรูปสัตว์ นักดนตรี และธรรมชาติ สร้างขึ้นจากวัตถุดิบที่เก็บได้จากขยะ วิธีการสร้างประติมากรรมของจันท์เริ่มจากการผสมซีเมนต์กับทราย ก่อนจะฉาบด้วยซีเมนต์เปล่าผสมวัสดุจากขยะ เช่น เศษแก้วและซากจากอาคาร
จักรพรรดินีกงหมิ่น
นางในหลี่ (李宫人, ? — 115) หรือ จักรพรรดินีกงหมิ่น (恭愍皇后) เป็นสนมของจักรพรรดิฮั่นอัน (漢安帝) และเป็นมารดาของจักรพรรดิฮั่นชุ่น (漢順帝)
ศาสนาในทวีปยุโรป
ศาสนาในทวีปยุโรปมีอิทธิพลอย่างมากในสังคม, ศิลปะ, วัฒนธรรม, ปรัชญา และกฎหมายปัจจุบัน ศาสนาที่มีผู้นับถือมากที่สุดคือศาสนาคริสต์ แต่การไม่มีศาสนาและโลกิยานุวัติเชิงปฏิบัติก็แข่งแกร่งเช่นกัน มีสามประเทศในยุโรปตะวันออกเฉียงใต้ที่ส่วนใหญ่นับถือศาสนาอิสลาม และมีศาสนาที่มีผู้นับถือจำนวนน้อยอย่างศาสนาแบบอินเดีย, ศาสนายูดาห์ และกลุ่มศาสนาเอเชียตะวันออกบางส่วน
ไม่ค่อยมีใครรู้ถึงศาสนาก่อนประวัติศาสตร์ในยุโรปยุคหินใหม่ โดยยุโรปในยุคสัมฤทธิ์ถึงยุคเหล็กส่วนใหญ่นับถือศาสนาพหุเทวนิยม (ศาสนากรีกโบราณ, ศาสนาโรมันโบราณ เป็นต้น)
จักรวรรดิโรมันยอมรับศาสนาคริสต์อย่างเป็นทางการใน ค.ศ. 380 ในสมัยกลางตอนต้น ยุโรปส่วนใหญ่หันไปนับถือศาสนาคริสต์ ซึ่งเป็นกระบวนการที่สิ้นสุดลงเมื่อมีการนำศาสนาคริสต์เข้าไปยังสแกนดิเนเวียในสมัยกลางตอนกลาง (High Middle Ages) แนวคิด "ยุโรป" และ "โลกตะวันตก" มีความเกี่ยวโยงกันอย่างแนบแน่นกับแนวคิด "โลกคริสเตียน" (Christendom) และหลายคนถึงขั้นถือว่าศาสนาคริสต์เป็นความเชื่อที่รวมกันเป็นหนึ่งซึ่งสร้างเอกลักษณ์ยุโรป โดยเฉพาะเมื่อศาสนาคริสต์ในตะวันออกกลางถูกกีดกั้นจากการเจริญของศาสนาอิสลามในคริสต์ศตวรรษที่ 8 นำไปสู่สงครามครูเสดที่ประสบความล้มเหลวทางทหาร แต่เป็นก้าวสำคัญในการระบุเอกลักษณ์ของยุโรปโดยมีพื้นฐานบนศาสนา ถึงกระนั้น ศาสนาพื้นเมืองก็ยังคงมีอยู่ต่อไป
พระแม่เทวเสนา
พระแม่เทวเสนา (Devasena) หรือ พระนางเทวยานี เป็นเป็นเทพสตรี ในศาสนาฮินดู เป็นพระชายาองค์แรกของ พระขันทกุมาร  และมีความเกี่ยวข้องหรือเป็นองค์เดียวกับพระแม่ษัษฏีเทพสตรี ผู้ทรงวิฬาร์เป็นเทพพาหนะ
ไทยซุปเปอร์โมเดลคอนเทสต์ 2012
ไทยซุปเปอร์โมเดลคอนเทสต์ 2012 (Thai Supermodel Contest 2012) เป็นการประกวดไทยซูเปอร์โมเดลคอนเทสต์ ครั้งที่ 11 ซึ่งมีการประกวดรอบตัดสินในวันที่ 13 ธันวาคม พ.ศ. 2555 ณ บางกอกคอนเวนชัน เซ็นเตอร์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ วริศรา ยู จากกรุงเทพมหานคร
มิโกะ
มิโกะ (shrine maiden) คือหญิงสาวที่ทำงานอยู่ในศาลเจ้าชินโต ในช่วงก่อนประวัติศาสตร์ของญี่ปุ่นเป็นช่วงที่การนับถือเทพเจ้าและธรรมชาติของชาวญี่ปุ่นยังแรงกล้า ชาวบ้านชาวเมืองนับถือเทพเจ้าและเข้าใจว่าเทพเจ้าบันดาลให้สิ่งต่างๆ เกิดขึ้น
บางสิ่งที่เกิดขึ้นในช่วงเวลานั้น เช่น ความแห้งแล้ง ฝนตก น้ำท่วม แผ่นดินไหว ฟ้าผ่า ฯลฯ คนในสมัยก่อนต่างก็เชื่อว่าเป็นสารจากเทพเจ้าที่ส่งมาให้มนุษย์ได้รับรู้ บางครั้งอาจมารูปแบบสิ่งเหนือธรรมชาติก็ได้ ผู้ที่ทำการรับสารนั้นจากเทพเจ้านั้นจะเป็นหญิงสาวบริสุทธิ์ที่เรียกว่า มิโกะ
อย่างที่รู้กันว่าญี่ปุ่นได้ถูกสร้างขึ้นบนพื้นฐานของเทพเจ้า ความเชื่อในเทพเจ้าและธรรมชาติ สิ่งศักดิ์สิทธิ์มากมาย ในสมัยนี้อาจเรียกรวมๆ ว่า สร้างขึ้นมาบนพื้นฐานของเทพนิยาย เมื่อเป็นเช่นนั้นการจะรับสารจากเทพเจ้าจำเป็นต้องมีคนกลางระหว่างเทพเจ้าและมนุษย์ธรรมดา เราเรียกมนุษย์ที่ทำหน้าที่รับสารและแปลสารจากเทพเจ้าว่ามิโกะ มิโกะจะเป็นหญิงสาวพรหมจารี (ไม่ข้องแวะกับชายใด)
ที่มาของมิโกะ
มิโกะนั้นมาจากหญิงสาวที่เกิดจากบุตรีของนักบวชที่อุทิศตนให้กับเทพเจ้าและศาลเจ้า (แต่ละศาลเจ้าจะมีเทพเจ้าประจำศาลเจ้า) ในสมัยโบราณหญิงสาวที่จะเป็นมิโกะนั้นจะได้รับสารบางอย่างจากเทพเจ้า และเมื่อทุกอย่างพร้อมแล้วก็จะเป็นส่วนของพิธีกรรมต่อไป
หน้าที่ของมิโกะ
มิโกะจะต้องผ่านการฝึกฝนอย่างหนักเพื่อที่จะมาทำหน้าที่ หน้าที่นั้น ได้แก่ การดูแลความเรียบร้อยภายในศาลเจ้า การรำบูชาเทพเจ้าในงานเทศกาล หรือการช่วยงานนักบวชในพิธีกรรมทางศาสนา เช่น การแต่งงาน (ชาวญี่ปุ่นจะแต่งงานในพิธีชินโต) รวมไปถึงการทำนายอนาคตด้วย
ประเพณีและความเชื่อได้ดำเนินมาถึงปัจจุบัน ชินโตเป็นส่วนหนึ่งของวิถีชีวิตคนญี่ปุ่นที่แยกกันไม่ออก แต่ในปัจจุบันวิถีได้มีการวิวัฒนาการ มิโกะส่วนหนึ่งมาจากพิธีกรรมที่สืบต่อกันมาแต่โบราณ แต่มิโกะส่วนใหญ่มาจากการทำงานพิเศษ หรือมาจากอาสาสมัคร หน้าที่หลักๆของมิโกะเหล่านั้นก็จะเปลี่ยนไปตามความเหมาะสม ในขณะที่มิโกะเดิมจะมีภาระหน้าทีเหมือนเดิม
พระแม่วัลลี
พระแม่วัลลี (Valli) เป็นเป็นเทพสตรี ในศาสนาฮินดู เป็นพระชายาองค์ที่สองของ พระขันทกุมาร และมีความเกี่ยวกับตำนานพื้นเมืองของดินแดนกัตรคามในฐานะเทพสตรีผู้มาจากดินแดนนี้.
มิโกะ
หน้าที่ของมิโกะ
ในข้างต้นได้กล่าวว่ามิโกะนั้นจะต้องเป็นสาวพรหมจารี (สาวบริสุทธิ์) แต่ก็ไม่ได้หมายความว่ามิโกะจะแต่งงานไม่ได้ เมื่อหญิงสาวที่เป็นมิโกะแต่งงานออกไปแล้ว นั่นหมายถึงหญิงสาวเหล่านั้นได้ละซึ่งหน้าที่หลักของศาลเจ้าแล้ว และจะปรนนิบัติดูแลสามีและครอบครัวของเธอแทน
เครื่องแต่งกายของมิโกะ
เครื่องแต่งกายของมิโกะเรียกรวมๆว่า "จิฮายะ" ประกอบไปด้วย
เสียงฟู่ของหัวใจ
เสียงฟู่ของหัวใจ (heart murmur) คือเสียงหัวใจอย่างหนึ่งซึ่งเกิดจากการที่เลือดที่ไหลผ่านหัวใจมีการไหลปั่นป่วนมากพอที่จะเกิดเป็นเสียงให้ได้ยิน ส่วนใหญ่จะได้ยินได้ด้วยการฟังผ่านหูฟังเท่านั้น
เสียงฟู่ของหัวใจชนิดปกติ (functional murmur, physiologic murmur) คือเสียงฟู่ของหัวใจที่เกิดจากภาวะอื่นๆ ที่ไม่ได้เป็นผลจากความผิดปกติของโครงสร้างของหัวใจโดยตรง เสียงฟู่ของหัวใจชนิดปกตินี้ไม่บ่งบอกถึงอันตรายแต่อย่างใด (innocent murmur)
เสียงฟู่ของหัวใจอาจบ่งบอกความผิดปกติได้หลายอย่าง เช่น ภาวะลิ้นหัวใจตีบหรือรั่ว หรือมีการไหลของเลือดผ่านช่องทางที่ปกติแล้วไม่ควรมี (เช่น ผนังกั้นหัวใจมีช่องว่าง) เสียงฟู่เหล่านี้เรียกว่าเสียงฟู่ของหัวใจชนิดมีพยาธิสภาพ (pathologic murmur) ซึ่งควรได้รับการตรวจเพิ่มเติมโดยผู้เชี่ยวชาญ
เสียงฟู่ของหัวใจมักแบ่งออกตามระยะเวลาที่เกิดเสียงขึ้น ได้แก่ เสียงฟู่หัวใจช่วงหัวใจบีบตัว (systolic heart murmur) และเสียงฟู่หัวใจช่วงหัวใจคลาย (diastolic heart murmur) อย่างไรก็ตามก็มีเสียงฟู่หัวใจชนิดต่อเนื่อง (continuous murmurs) ซึ่งเป็นเสียงฟู่ที่ดังตลอดทั้งช่วงหัวใจบีบตัวและหัวใจคลาย และไม่สามารถจำแนกลงไปในสองกลุ่มนี้ได้
แหล่งข้อมูลอื่น
איוושה
เค็นโซ ซูซูกิ
เค็นโซ ซูซูกิ (Kenzo Suzuki (鈴木 健三)) เป็นนักมวยปล้ำอาชีพชาวญี่ปุ่น เคยปล้ำให้กับสมาคม New Japan Pro Wrestling (NJPW) และ World Wrestling Entertainment (WWE) ในสหรัฐอเมริกา อดีตแชมป์ WWE Tag Team Championship 1สมัย ปี 2010 ได้ปล้ำให้สมาคม All Japan Pro Wrestling (AJPW) ภายใต้ชื่อ เค็นโซ (Kenso) เป็นแชมป์ World Tag Team Champion 1สมัย และแชมป์ Gaora TV Champion 1 สมัย
นิค ฟิวรี จูเนียร์
นิโคลัส โจเซฟ "นิค" ฟิวรี จูเนียร์ (Nicholas Joseph "Nick" Fury Jr.) เดิมรู้จักกันในชื่อ มาร์คัส จอห์นสัน (Marcus Johnson) เป็นตัวละครหนังสือการ์ตูนที่ปรากฏในหนังสือที่ตีพิมพ์โดยมาร์เวลคอมิกส์ เขาเป็นหนึ่งในลูกชายที่ไม่ทราบจำนวนของนิค ฟิวรี ผู้เป็นทั้งอดีตฮีโร่ในกองทัพบกสหรัฐ, สุดยอดสายลับ และภายหลังเป็นผู้บัญชาการหน่วยข่าวกรองชีลด์
พลังและความสามารถ
แรกเริ่มเดิมที มาร์คัสดูเหมือนจะไม่มีคุณสมบัติที่เหนือมนุษย์ แต่เป็นการปรับสภาพร่างกายจากช่วงเวลาของเขาเมื่อครั้งอยู่กับหน่วยจู่โจมกองทัพบกสหรัฐ มาร์คัสได้รับการถ่ายทอดอินฟินีตีฟอร์มูลาจากพ่อเมื่อแรกเกิด ส่งผลให้มีการชะลอกระบวนการชรา, เร่งเวลาในการรักษาตัว และทำให้เขามีความสามารถทางกายภาพของมนุษย์สูงสุด
การตอบรับ
ปฏิกิริยาโดยแฟนหนังสือการ์ตูนต่อการเปิดเผยของมาร์คัส จอห์นสัน ว่าเป็นลูกชายของนิค ฟิวรี และแทนที่พ่อของเขาได้รับการตอบรับแบบผสม ทอม เบรโวร์ต ซึ่งเป็นรองประธานฝ่ายการจัดพิมพ์ของมาร์เวล เชื่อว่านี่เป็นเรื่องการเคลื่อนย้ายที่ชาญฉลาดของมาร์เวล เนื่องจากชาวอเมริกันเชื้อสายแอฟริกาปรากฏตัวขึ้นในภาพยนตร์, การแสดงภาพเคลื่อนไหว และการดัดแปลงที่ได้รับอนุญาตอื่น ๆ
ในสื่ออื่น
ตั้งแต่คริสต์ทศวรรษ 2000 การปรากฏตัวของนิค ฟิวรี ส่วนใหญ่ในสื่ออื่น ๆ ได้รับการสร้างแบบจำลองขึ้นในอัลติเมตมาร์เวล / ของตัวละครเวอร์ชันนิค ฟิวรี จูเนียร์ ซึ่งอิงจากนักแสดงอย่างซามูเอล แอล. แจ็กสัน ซึ่งภายหลังได้แสดงบทตัวละครในจักรวาลภาพยนตร์มาร์เวล
คิม ดา-ซม
คิม ดา-ซม (เกิด 6 พฤษภาคม พ.ศ. 2536) หรือชื่อในการแสดงว่า ดาซม เป็นนักร้อง นักร้อง พิธีกร ชาวเกาหลีใต้รู้จักในสถานะสมาชิกวง ซิสตาร์
อ้างอิง
1993
ปูลาจี
ชาวปูลาจี หมอดอดด์ได้พบคนกลุ่มนี้ ในจังหวัดอันชันฟู ใต้เมืองไกวยางในมณฑลไกวเจา คนปูลาจีกลุ่มนี้ใช้อักษรจีน แต่พูดภาษาเป็นภาษาไท และมีประเพณีที่หนุ่มสาวเกี้ยวกันด้วยการร้องเพลง เหมือนไทยทางภาคพายัพ และภาคอีสาน
กตรคาม
กัตรคาม (කතරගම; கதிர்காமம்; Kataragama) เป็นเมืองหนึ่งในประเทศศรีลังกา ถือเมืองศักดิ์สิทธิ์ของชาวพุทธและชาวฮินดูในประเทศศรีลังกา เป็นที่ตั้งของกตรคามเทวาลัยที่มีชื่อเสียงและมีตำนานพื้นเมืองเกี่ยวกับของประเทศศรีลังกา ซึ่งสร้างอุทิศให้แก่พระขันธกุมารและ พระแม่วัลลีในศาสนาฮินดู และมีพระเจดีย์คิริวีหระวัดของศาสนาพุทธ
หอดูดาวแห่งชาติ (สเปน)
หอดูดาวแห่งชาติ (Observatorio Astronómico Nacional, OAN) เป็นสถาบันทางด้านวิทยาศาสตร์ของประเทศสเปนที่ดำเนินกิจกรรมในด้านดาราศาสตร์ สังกัดอยู่สถาบันภูมิศาสตร์แห่งชาติสเปน
สายวิจัยหลัก
หอดูดาวแห่งชาติมีความเชี่ยวชาญด้านดาราศาสตร์วิทยุ โดยมีงานวิจัยหลักดังต่อไปนี้ :
สิ่งตีพิมพ์และเผยแพร่
หอดูดาวจัดพิมพ์หนังสือประจำปีทางดาราศาสตร์ มาตั้งแต่ปี 1860 พร้อมบทความยอดนิยมและปฏิทินดาราศาสตร์ อีกทั้งยังได้รับความไว้วางใจให้ทำหน้าที่ให้ข้อมูลทางการด้านดาราศาสตร์
ปัจจุบันมีพิพิธภัณฑ์อยู่ที่สำนักงานใหญ่ของหอดูดาวหลวงมาดริด ซึ่งสามารถชื่นชมกล้องโทรทรรศน์เก่า ๆ และกล้องโทรทรรศน์ชั้นดีของวิลเลียม เฮอร์เชล ที่จำลองขนาดเท่าของจริง
วัดดงสระแก้ว
วัดดงสระแก้ว ตั้งอยู่ที่ ตำบลไผ่ล้อม อำเภอลับแล จังหวัดอุตรดิตถ์ ปัจจุบันเป็นวัดที่จำพรรษาของเจ้าคณะตำบลไผ่ล้อม สังกัดคณะสงฆ์มหานิกาย
วัดดงสระแก้ว ปัจจุบันเป็นที่รู้จักของชาวจังหวัดอุตรดิตถ์และใกล้เคียง ที่นิยมไปทำพิธีลอดอุโบสถไม้สักทองของวัด และวัดนี้ เคยเป็นที่ประดิษฐานของพระพุทธรูป หลวงพ่ออู่ทอง (ทองคำ) พระพุทธรูปทองคำโบราณองค์สำคัญของจังหวัดอุตรดิตถ์ ที่ถูกโจรกรรมไปเมื่อปี พ.ศ. 2520 (ปัจจุบันยังไม่ได้คืน)
ประวัติ
วัดดงสระแก้ว ตั้งชื่อตามนามหมู่บ้านดงสระแก้ว หมู่ 5 ตำบลไผ่ล้อม อำเภอลับแล  จังหวัดอุตรดิตถ์ วัดได้สร้างขึ้นในปี พ.ศ. 2460 โดยคณะศรัทธาของชาวบ้านดงสระแก้ว จากการนำของพ่อสุดใจ จันทา ในพื้นที่ 11 ไร่เศษ เดิมนั้นมีเพียงแค่ศาลาและกุฎิสงฆ์มุงหญ้าแฝกพอกันแดดกันฝนได้ จนในปี พ.ศ. 2482 ชาวบ้านจึงได้ร่วมใจกันสร้างศาลาการเปรียญสำหรับประกอบพิธีทางศาสนา และชาวบ้านได้ร่วมกันสร้างอุโบสถไม้สักทองทั้งหลังสำหรับประกอบสังฆกรรมของพระสงฆ์ในปี พ.ศ. 2484 และได้รับพระราชทานวิสุงคามสีมาเมื่อ พ.ศ. 2498 และมีการพัฒนาก่อสร้างเสนาสนะและอาคารถาวรวัตถุเพิ่มเติมมาตลอดถึงปัจจุบัน
ศาสนสถานและศิลปวัตถุสำคัญ
ดูประวัติความเป็นมาของหลวงพ่ออู่ทอง (ทองคำ) เพิ่มได้ที่ ประวัติพระพุทธสุโขทัยไตรโลกเชษฐ์ ฯ
อาณาเขตที่ตั้งวัด
ที่ดินที่ตั้งวัดมีเนื้อที่ 11 ไร่ 2 งาน 7 ตารางวา ลักษณะพื้นที่ตั้งวัดและบริเวณโดยรอบเป็นที่ราบตั้งอยู่กลางชุมชน
ข้อมูลจำเพาะ
วัดดงสระแก้ว ได้รับพระบรมราชานุญาตให้สร้างวัดตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2460 และได้รับพระราชทานวิสุงคามสีมาเมื่อปี พ.ศ. 2449
ภวฤทธิ์ เพาเวอร์
เฟอร์กัล วันชัย เพาเวอร์ มาจากชื่อภาษาอังกฤษ (Fergal Wanchai Power) (ชื่อเล่น:เฟอร์กี้ ) เกิดเมื่อวันที่ 24 พฤศจิกายน พ.ศ. 2536 เป็นนักแสดงและนายแบบชาวไทยในสังกัดสถานีโทรทัศน์สีกองทัพบกช่อง 7
การทำงาน
เริ่มเข้าสู่วงการบันเทิงโดยการแคสติ้งละครเรื่องแรก ละครเรื่อง กาลครั้งหนึ่งในหัวใจ และเป็นที่รู้จักกันในบทบาท "อาจิว" ในฐานะนักแสดงรับเชิญซึ่งมีผู้ติดตามชมให้การสนับสนุนตลอดเรื่อยมาและรับงานละครต่อเนื่องส่วนมากเขาจะรับงานเป็นบทดีและบทร้ายและเทคนิคการแสดงแบบเต็มตัวโดยเป็นที่รู้จักในฐานะนักแสดงรุ่นใหม่
เมื่อปี 2562 ละคร นางร้าย เจ้าของบทบาท "อาทิตย์" แสดงร่วมกับ กิตตน์ก้อง ขำกฤษ และ ทิสานาฏ ศรศึก ทำให้แฟนละครและผู้ติดตามเกลียดกันทั้งบ้านทั้งเมืองทำให้กระตอบรับละครเรื่องนี้และเป็นเรตติ้งที่สูงสุดระดับต้นปีทำให้ละครเรื่องนี้ประสบความสำเร็จและได้รับคำติชมจากนักแสดงและทีมงานทุกท่าน
ถั่วคล้าทะเล
ถั่วคล้าทะเล (Sea bean; ) เป็นไม้เลื้อยในพืชตระกูลถั่วที่พบในบริเวณชายหาด พบได้ทั่วไปในเขตร้อน ลำต้นทอดเลื้อยไปตามทราย ได้ไกล ลำต้นสีเขียวอมน้ำตาล แข็งและเหนียว ใบหนาและอวบน้ำ ใบประกอบแบบฝ่ามือ มีใบย่อยสามใบ โดยสองใบแรกมีก้านใบสั้น ส่วนใบที่สามจะมีก้านยาวยื่นออกไปต่างหาก ดอกแบบดอกถั่ว ดอกช่อ สีม่วงอมชมพู ติดฝัก ผลเดี่ยวเป็นฝัก เมื่ออ่อนแบนเป็นรูปสี่เหลี่ยม ปลายเฉียงไปข้างใดข้างหนึ่ง พอแก่แล้วจะพองออกเป็นก้อนเท่าจำนวนเมล็ดภายในฝัก สีกลายเป็นสีน้ำตาลเข้ม แก่ต็มที่จะแตก เมล็ดมีเยื่อสีขาวหุ้ม แต่ละฝักมีราว 3-4 เมล็ด เมล็ดสามารถแพร่กระจายไปกับกระแสน้ำได้
ลักษณะถั่วคล้าจะคล้ายผักบุ้งทะเล ต่างกันที่ใบของถั่วคล้าทะเลเป็นใบประกอบแบบนิ้วมือ มีใบย่อยสามใบ ส่วนผักบุ้งทะเลเป็นใบเดี่ยว เป็นพืชที่ทนเค็มและชอบดินทราย
มหาวิทยาลัยสุภานุวงศ์
มหาวิทยาลัยสุภานุวงศ์ (ມະຫາວິທະຍາໄລສຸພານຸວົງ; Souphanouvong University) เป็นมหาวิทยาลัยรัฐในประเทศลาว ตั้งอยู่ที่หลวงพระบาง ชื่อของมหาวิทยาลัยตั้งตามเจ้าสุภานุวงศ์ ที่เป็นประธานประเทศคนแรกของประเทศลาว ซึ่งเป็นวิศวกรที่ได้ศึกษาจบจากประเทศฝรั่งเศส
มหาวิทยาลัยนี้ได้รับเงินสนับสนุนการก่อสร้างจากทางรัฐบาลประเทศเกาหลีใต้ อธิการบดีคนปัจจุบันคือ คำผาย ศรีสวัสดิ์
ประวัติ
หลังการเปลี่ยนแปลงการปกครองล้มล้างราชอาณาจักรลาว ในปี ค.ศ. 1975 เป็นต้นมา รัฐบาลสาธารณรัฐประชาธิปไตยประชาชนลาว (สปป.ลาว) ได้มีนโยบายที่ส่งเสริมการศึกษา ตามคำสั่งนายกรัฐมนตรีที่ 169 ลงวันที่ 4 พฤศจิกายน ค.ศ. 2003 มหาวิทยาลัยได้รับการตั้งชื่อตามเจ้าสุภานุวงศ์ซึ่งเป็นประธานาธิบดีลาวคนแรกของสาธารณรัฐประชาธิปไตยประชาชนลาว ปัจจุบันมหาวิทยาลัยสุภานุวงศ์เป็นหนึ่งในห้ามหาวิทยาลัยแห่งชาติในประเทศ
การจัดการศึกษา
การจัดระบบการศึกษา หลักสูตรปริญญาตรี 5 ปี มีการเรียนการสอนวิชาวิทยาศาสตร์พื้นฐาน 1 ปี และวิชาเฉพาะแต่ละสาขา 4 ปี ปัจจุบันมีนักศึกษาประมาณ 3,900 คน ใน 5 คณะวิชา 14 สาขาวิชา ดังนี้
มายเมโลดี้ หนูน้อยแห่งป่าเมอร์รี่แลนด์
เนื้อเรื่อง
มายเมโลดี้ต้องออกเดินทางจากเมอร์รี่แลนด์มายังโลกมนุษย์ เพราะความเข้าใจผิดที่คิดว่าเป็นผู้ให้ความร่วมมือในการหลบหนีของคุโรมิที่ได้ขโมยของแล้วหลบหนีไป มายเมโลดี้จะต้องยับยั้งแผนการสร้างฝันร้ายกับมนุษย์ของคุโรมิ โดยมีอุตะ เพื่อนมนุษย์คนแรกคอยช่วยเหลืออีกแรง อนิเมะเลิฟคอเมดี้สุดน่ารักน่าชังแบบนี้ จะอดใจไม่ดูได้เชียวเหรอ?
ผู้พิทักษ์สลับขั้ว
ผู้พิทักษ์สลับขั้ว เป็นไลท์โนเวลที่แต่งขึ้นโดยชาวญี่ปุ่นของ โทชิฮิโกะ ทสึคิจิ ออกแบบตัวละครโดย เซมมุ ตั้งแต่ 25 กันยายน พ.ศ. 2552 ออกมาทั้งหมดสิบสามเล่ม ซึ่งผลิตโดย Media Factory ภายในการควบคุมของ เอมเอฟ บุนโกะ เจ และวาดเป็นการ์ตูนโดย ยู ทาจิบานะ ตีพิมพ์ในนิตยสารการ์ตูนครั้งแรกใน เซย์เน็น มังงะ Monthly Comic Alive เมื่อวันที่ 27 กุมภาพันธ์ พ.ศ. 2551 และทำเป็นการ์ตูนแอนิเมชั่น โดยเริ่มฉายในประเทศญี่ปุ่น เมื่อ 27 ตุลาคม 2552 ช่อง TBS
เนื้อเรื่องย่อ
เซโน นัตสึรุ นักเรียนชายมัธยมปลายธรรมดาคนหนึ่ง ในวันหนึ่งเขาตื่นขึ้นมา และพบว่าเขากลายเป็นผู้หญิงไปแล้ว แถมตุ๊กตาที่ได้รับมาเป็นของขวัญนั้น บอกว่าเขาได้กลายเป็น แคมเฟอร์ (ความหมายในภาษาเยอรมันแปลว่า นักรบ) หรือผู้ซึ่งถูกเลือกแล้ว และชีวิตประจำวันของนัตสึรุก็เปลี่ยนไปในชนิดที่ว่าเจ้าตัวเองก็คาดไม่ถึง
เซโน นัตสึรุ
ให้เสียงโดย อิโนะอุเอะ มารินะ ในเรื่อง เขาเป็นนักเรียนชายมัธยมปลายชั้นปีที่ 2 ในโรงเรียนมัธยมปลายเซย์เท็ตสึ ผู้ไม่ค่อยมีดวงเรื่องผู้หญิง (คบกับใครเป็นได้แค่เพื่อน) ผลการเรียนก็กลาง ๆ เขาแอบชอบ ซากุระ คาเอเดะ หนึ่งในสองสาวงาม (ตอนหลังมีนัตสึรุหญิงด้วยเลยเป็นสาม) ประจำโรงเรียนมาตั้งแต่สมัยม.ต้นแล้ว เขาถูกกำหนดโดยผู้ดำเนินการให้เป็นแคมเฟอร์สีฟ้า สาย Zauber (สายเวทมนตร์) แต่เนื่องจาก แคมเฟอร์ จะต้องเป็นผู้หญิงเท่านั้น ทำให้เวลาเปลี่ยนร่างเป็นแคมเฟอร์ เขาจะต้องกลายเป็นผู้หญิง ซึ่งในช่วงแรก ๆ เขายังไม่ค่อยชินกับการเปลี่ยนร่างของตัวเองเท่าไหร่นัก จึงมักจะเปลี่ยนร่างโดยไม่ตั้งใจอยู่บ่อย ๆ (แต่หลังจากที่ได้ปะทะกับ มิโคโตะ แล้วทำให้เขาเริ่มสามารถเปลี่ยนร่างได้ดั่งใจ) ต่อมาเขากับอาคาเนะร่วมมือกันปราบชิสุคุลงได้ทำให้ชิสุคุตัดสินใจ (แกมบังคับ) ให้เขาย้ายเข้ามาเรียนในฝั่งหญิง (เพราะคาเอเดะเริ่มตามหานัตสึรุหญิงจนเริ่มมีข่าวลือหนาหูขึ้นเรื่อย ๆ) ทำให้เขาโด่งดังในร่างของผู้หญิงจนได้เป็นหนึ่งในสาวงามประจำโรงเรียน นอกจากนี้ด้วยความที่เป็นคนที่หัวทึบเข้าขั้นร้ายแรงทำให้บางครั้งเขาต้องเจอเรื่องปวดหัวบ่อย ๆ ซึ่งเจ้าตัวมักไม่รู้ตัวเลยซักนิดว่าตัวเองนั่นแหละคือต้นเหตุของเรื่องนั้น ๆ
มิชิม่า อาคาเนะ
ให้เสียงโดย โฮริเอะ ยูอิ เจ้าหน้าที่ประจำห้องสมุดของโรงเรียนเธอเป็น แคมเฟอร์สีฟ้าเหมือนกับ นัตสึรุ ปรกติเธอจะเป็นคนขี้อายมากมักจะพูดด้วยน้ำเสียงที่ไม่ค่อยเชื่อมั่นในตัวเองเท่าไหร่นักแต่เมื่อเปลี่ยนเป็นแคมเฟอร์แล้ว เธอจะพูดจาโผงผาง ชอบหาเรื่อง เจ้าคิดเจ้าแค้น เธอเป็นแคมเฟอร์สาย Gewehr ใช้ปืนพก 1911 .45 หนึ่งกระบอก นอกจากนี้ หล่อนมักคิดว่า นัตสึรุเป็นชายหนุ่มคนแรกที่เธอจะสานสัมพันธ์ด้วย ทำให้เธอนั้นมักจะอารมณ์เสียเวลาที่นัตสึรุ พูดถึงผู้หญิงคนอื่น (โดยเฉพาะคาเอเดะ)
ซากุระ คาเอเดะ
ให้เสียงโดย เมกุมิ นาคาจิม่า เพื่อนสมัยเด็กของชิสุคุ และเป็นหนึ่งในสามสาวงามของโรงเรียนมัธยมเซย์เท็ตสึ เธอเป็นคนชอบของประหลาด ๆ โดยเฉพาะเหล่าสัตว์น้อยเครื่องใน เธอหลงรักนัตสึรุในร่างผู้หญิงมาก และมักจะหาเรื่องเพื่อเข้ามาใกล้ชิดเขาเป็นประจำ ทำให้มีเรื่องกระทบกระทั่งกับมิชิม่า อาคาเนะอยู่บ่อย ๆ ในตอนหลังเธอจะเริ่มเปิดเผยตัวตนที่แท้จริงออกมาโดยเธอจะเป็นคนคอยสั่งการแคมเฟอร์สีขาวหรือก็คือโมเดเรเตอร์ (ผู้บงการ) นั่นเอง
อดิสรณ์ พึ่งยา
อดิสรณ์ พึ่งยา มีชื่อเล่นว่า หนุ่ม หรือที่รู้จักกันดีในนามปากกาว่า JACKIE (แจ๊คกี้) เกิดเมื่อวันที่ ที่โรงพยาบาลศิริราช กรุงเทพฯ ใช้ชีวิตจนถึง 7 ขวบจึงกลับไปอยู่ที่บ้านเกิดของบิดามารดาที่ บ้านโพธิ์ ต.บ้านกุ่ม อ.สองพี่น้อง จ.สุพรรณบุรี จบการศึกษาระดับมัธยมจากโรงเรียนสองพี่น้องวิทยา ปริญญาตรีจากคณะครุศาสตร์ (เอกพลศึกษา) จุฬาลงกรณ์มหาวิทยาลัย เมื่อปี พ.ศ. 2535
จากนั้นจึงเริ่มทำงานที่สยามสปอร์ตซินดิเคท ด้วยการแปลข่าวภาษาอังกฤษจากสำนักข่าวรอยเตอร์และเอเอฟพี โดยใช้นามปากกาว่า JACKIE (มาจากชื่อของแจ๊คกี้ ชาร์ลตัน อดีตนักฟุตบอลทีมชาติอังกฤษและลีดส์ ยูไนเต็ด) รวมทั้งเขียนคอลัมน์เกี่ยวกับฟุตบอลสเปนด้วย ซึ่งยังไม่เป็นที่คุ้นเคยของคนไทยในขณะนั้น ซึ่งทางสยามสปอร์ตฯต้นสังกัดได้ส่งไปเรียนภาษาสเปนที่จุฬาลงกรณ์มหาวิทยาลัย
จนกระทั่งผ่านไป 4 ปี ทางต้นสังกัดได้ส่งไปเป็นผู้สื่อข่าวประจำกรุงลอนดอน ประเทศอังกฤษ เป็นเวลา 2 ปี ตามนโยบายของบริษัท โดยทำหน้าที่เป็นผู้สื่อข่าวตามติดวงการฟุตบอลอังกฤษอย่างใกล้ชิด จากนั้นจึงทำหน้าที่ผู้พากย์ที่ UBC ก่อนเปลี่ยนTrue Visions ในปี 1998 บรรยายคู่กับไพโรจน์ กิ่งแก้ว ก่อนจะเป็นวีรศักดิ์ นิลกลัด
ปัจจุบัน อดิสรณ์ มีตำแหน่งเป็นรองกรรมการผู้จัดการ บริษัท สยามสปอร์ต บุ๊คส์ จำกัด ในเครือสยามสปอร์ตฯ เป็นผู้ประกาศข่าวกีฬาของทางช่อง 7 ผู้พากษ์ฟุตบอลทางช่อง 7, พิธีกรรายการเจาะสนาม,รายการสปอร์ตแฟน แฟนซ่า กีฬามัน ร่วมกับ บอ.บู๋ และอีกหลายรายการเกี่ยวกับกีฬา ปัจจุบันเป็นผู้วิเคราะห์ฟุตบอลพรีเมียร์ลีก ทุกวันเสาร์ ช่อง beIN Sport1  โดยมีทีมฟุตบอลที่ชื่นชอบคือ ลิเวอร์พูล
ผลงานพิธีกร
ออนไลน์
วาฬ
วาฬ หรือที่นิยมเรียกกันติดปากว่า ปลาวาฬ เป็นสัตว์เลี้ยงลูกด้วยนมขนาดใหญ่อาศัยอยู่แต่เฉพาะในทะเลหรือมหาสมุทร เป็นสัตว์ที่มีรูปร่างคล้ายปลา คือ รูปร่างเพรียวยาว มีครีบและมีหางเหมือนปลา แต่หางของวาฬจะเป็นไปในลักษณะแนวนอน ไม่ใช่แนวตั้งเหมือนปลา วาฬไม่ใช่ปลา แต่เป็นสัตว์เลี้ยงลูกด้วยนมที่มีสายรก ที่จัดอยู่ในอันดับฐานวาฬและโลมา (Cetacea) ใน อันดับ Artiodactyla
บรรพบุรุษของวาฬ เป็นสัตว์กินเนื้อบนบกมี 4 ขา ในยุคพาลีโอจีน เมื่อประมาณ 65 ล้านปีก่อน มีชื่อว่า "มีโซนิก" จากนั้นก็วิวัฒนาการเริ่มใช้ชีวิตแบบสัตว์ครึ่งบกครึ่งน้ำภายในเวลาเพียง 10 ล้านปีต่อมาในยุคอีโอซีน หรือเมื่อประมาณ 55 ล้านปีก่อน โดยจากสัตว์ครึ่งบกครึ่งน้ำจากนั้นขาหลังก็ค่อยหดและเล็กลงจนต่อมาเมื่อประมาณ 24-26 ล้านปี ก่อนกระดูกและข้อต่อก็หดเล็กลงจนไม่มีโผล่ออกมาให้เห็น แต่ในปัจจุบันกระดูกส่วนของขาหลังก็ยังคงมีอยู่โดยเป็นอวัยวะภายในที่มีขนาดเล็ก และทำหน้าที่เพียงเป็นที่ยึดติดของอวัยวะสืบพันธุ์เท่านั้น
วาฬ เป็นสัตว์ที่หายใจด้วยปอด เหมือนสัตว์เลี้ยงลูกด้วยนมอันดับอื่น ๆ วาฬสามารถกลั้นหายใจใต้น้ำได้นานนับชั่วโมง (โดยเฉลี่ยประมาณ 20 นาที) ด้วยการเก็บออกซิเจนปริมาณมากไว้ในปอด เมื่อใช้ออกซิเจนหมด วาฬจะขึ้นมาหายใจบนผิวน้ำเพื่อปล่อยลมหายใจออก ซึ่งขณะที่ปล่อยลมหายใจออกนั้นจะมีไอน้ำและฝอยน้ำพ่นออกมาจากอวัยวะพิเศษที่อยู่ตรงส่วนหัวเป็นรูกลม ๆ เหมือนน้ำพุด้วย เพราะวาฬมีกล้ามเนื้อพิเศษปิดรูจมูกไว้แน่นเพื่อกันไม่ให้น้ำเข้าไปจมูกซึ่งเป็นอวัยวะที่ติดต่อกับปอดโดยตรง ส่วนปากนั้นไม่มีทางติดต่อกับปอดและจมูกเลย ทั้งนี้เพื่อจะกันไม่ให้น้ำเข้าสู่ปอดในขณะที่ดำน้ำ ในวาฬขนาดใหญ่อย่าง วาฬสีน้ำเงิน สามารถพ่นน้ำได้สูงถึง 9 เมตร
วาฬ อาศัยอยู่รวมกันเป็นฝูง ออกลูกครั้งละ 1 ตัว ลูกของวาฬจะกินนมจากเต้านมของแม่เหมือนสัตว์เลี้ยงลูกด้วยนมทั่วไป เต้านมของวาฬมี 1 คู่ อยู่ในร่องท้องของวาฬตัวเมีย ขณะที่กินนมลูกวาฬจะว่ายน้ำเคียงข้างไปพร้อมกับแม่ จึงจำเป็นต้องใช้เวลาให้น้อยที่สุด โดยเพียงแค่จ่อปากที่หัวนม แม่วาฬจะปล่อยน้ำนมเข้าปากลูก เป็นระยะเวลาสั้น ๆ เพียงแค่ไม่กี่วินาทีเท่านั้น เมื่อลูกวาฬคลอดออกมาใหม่ ๆ จะพุ่งตัวขึ้นผิวน้ำเพื่อหายใจทันที แม่วาฬจะช่วยดันลูกขึ้นสู่ผิวน้ำด้วยส่วนหัว และขณะที่แม่วาฬคลอดลูกนั้น วาฬตัวอื่น ๆ ในฝูง โดยเฉพาะวาฬตัวเมียจะช่วยกันปกป้องแม่และลูกวาฬไม่ให้ได้รับอันตราย ลูกวาฬเมื่อแรกเกิดจะมีลำตัวประมาณร้อยละ 40 ของแม่วาฬ และในบางชนิดจะมีขนติดตัวมาด้วยในช่วงแนวปากบนเมื่อแรกเกิด และจะหายไปเมื่อโตขึ้น
วาฬ เป็นสัตว์ที่มีนัยน์ตาขนาดเล็ก จึงไม่ได้ใช้ประสาทการมองเห็นเท่าใดนัก อีกทั้งระบบประสาทการรับกลิ่นก็ไม่มีประสิทธิภาพที่ดีด้วย หากแต่วาฬจะใช้ระบบการรับฟังเสียงเป็นประสาทสัมผัสเป็นหลัก คล้ายกับระบบโซนาร์ หรือเอคโคโลเคชั่น ที่ส่งคลื่นเสียงไปกระทบกับวัตถุต่าง ๆ แล้วสะท้อนกลับมาสู่ประสาทหูของวาฬเพื่อคำนวณระยะทางและขนาดของวัตถุ นอกจากนี้แล้ววาฬยังใช้เสียงต่าง ๆ ในการติดต่อสื่อสารกันในฝูงและในกลุ่มเดียวกัน สามารถร้องได้ด้วยเสียงต่าง ๆ กันมากมาย มีการศึกษาจากนักวิชาการพบว่า วาฬหลังค่อมสามารถส่งเสียงต่าง ๆ ได้มากถึง 34 ประเภท เหมือนกับการร้องเพลง และก้องกังวาลไปไกลนับเป็นร้อย ๆ กิโลเมตร และอยู่ได้นานถึงชั่วโมง และในการศึกษาวาฬนั้น ผู้ศึกษาจะสังเกตจากครีบหางและรอยแผลต่าง ๆ บนลำตัวซึ่งจะแตกต่างกันออกไปเป็นลักษณะเฉพาะ
วาฬ เป็นสัตว์ที่มนุษย์รู้จักและผูกพันมาตั้งแต่สมัยโบราณ ในอดีตเคยมีความเชื่อว่าวาฬเป็นปลา เช่น นักปราชญ์อย่างอริสโตเติล แต่ในปี ค.ศ. 1693 จอห์น เรย์ นักชีววิทยาชาวอังกฤษเป็นนักวิทยาศาสตร์คนแรกที่ตระหนักว่าวาฬเป็นสัตว์เลี้ยงลูกด้วยนม มิใช่ปลา ด้วยมีการคลอดลูกเป็นตัว และมีระยะเวลาตั้งท้องนานกว่าปี เหมือนสัตว์เลี้ยงลูกด้วยนมขนาดใหญ่ทั่วไป วาฬเป็นสัตว์ที่มนุษย์นิยมล่าเพื่อนำเนื้อ, หนัง, บาลีน, ฟัน, กระดูก รวมทั้งน้ำมันและไขมันในชั้นผิวหนังในการอุตสาหกรรมประเภทต่าง ๆ จนกระทั่งถึงในปี ค.ศ. 1966 ประชากรวาฬลดลงเหลือเพียง 12,000 ตัวเท่านั้น จึงมีกฎหมายและการอนุรักษ์วาฬขึ้นมาอย่างจริงจัง
การจำแนก
thumb|การกินอาหารของวาฬหลังค่อม ซึ่งเป็นวาฬบาลีน วาฬสามารถจำแนกออกได้เป็น 2 กลุ่ม (อันดับย่อย) ใหญ่ ๆ ได้แก่
ศัพทมูลวิทยา
คำว่า "วาฬ" ในภาษาไทย มาจากภาษาบาลีซึ่งออกเสียงได้ว่า "วาน" หรือ "วาละ" มีความหมายว่า "สัตว์ร้าย หรือ สัตว์ขนาดใหญ่" ซึ่งสอดคล้องกับความคิดแบบตะวันตก ที่คิดว่าวาฬเป็นสัตว์ร้าย ตามในเทพปกรณัมกรีก อันโดรเมดา ธิดาของแคสซิโอเปีย ราชินีแห่งเอธิโอเปีย ถูกมัดล่ามโซ่ไว้กับโขดหินริมทะเลเพื่อสังเวยแก่ ซีตัส สัตว์ร้ายแห่งท้องทะเล จนกระทั่งเพอร์ซิอุสได้ผ่านมาพบเห็นและจัดการสังหารซีตัส ช่วยนางออกมาได้ ซึ่งคำว่าซีตัสนั้นเป็นภาษากรีก (Κῆτος) แปลว่า "สัตว์ร้าย หรือ สัตว์ประหลาดทะเล" อันหมายถึง วาฬ และกลุ่มดาวซีตัส ซึ่งเป็นกลุ่มดาวในซีกฟ้าใต้ ก็คือกลุ่มดาวรูปวาฬ
แหล่งข้อมูลอื่น
Kit Китъ Morfil Muc-mhara Kîn-ǹg Balèn Baleno ᐊᕐᕕᒃ kbd:Джейхэр Mondɛ́lɛ́ (nyama) Ika moana Кит Халим ငါးဝန် Huēyimichin sah:Хаалым балык Lauk Paus Тул
กตรคามเทวาลัย
กตรคามเทวาลัย (කතරගම දේවාලය kataragama dēvālaya) เป็นโบสถ์พราหมณ์ู่ที่สร้างอุทิศพระขันทกุมารและพระแม่วัลลีที่ตั้งอยู่ในเขตกตรคาม ประเทศศรีลังกา สร้างขึ้นคู่พระเจดีย์คิริวีหระในศาสนาพุทธ
พระเจดีย์คิริวีหระ
วัดคิรีวีหาระ (Kiri Vehera) หรือ วัดคิรีวีหาระ เป็นวัดู่เจดีย์ู่ในศาสนาพุทธ ที่ตั้งอยู่ในเขตกัตรคาม ประเทศศรีลังกา สร้างขึ้นคู่วัดกัตรคามในศาสนาฮินดู
ศิลาพิคท์
ศิลาพิคท์ (Pictish stones) เป็นศิลาจารึกขนาดใหญ่ที่พบในสกอตแลนด์ ส่วนใหญ่ทางตอนเหนือของแนวไคลด-ฟอร์ธ ศิลาเหล่านี้เป็นหลักฐานของชาวพิคท์ และเชื่อกันว่าสร้างมาตั้งแต่คริสต์ศตวรรษที่ 6 ถึงคริสต์ศตวรรษที่ 9
รฐา โพธิ์งาม
รฐา โพธิ์งาม (เกิด 19 พฤษภาคม พ.ศ. 2526) นามเดิม วีรวัลย์ โพธิ์งาม ชื่อเล่น หญิง และเป็นที่รู้จักในอีกชื่อว่า ญาญ่าญิ๋ง เป็นนักร้องและนักแสดงชาวไทย เป็นบุตรสาวของน้อย โพธิ์งาม นักแสดงตลก มีผลงานอัลบั้มชุดแรกชื่อชุด ญา ญ่า ญิ๋ง (2542) และเป็นหนึ่งในสามที่ปรึกษาของรายการเดอะเฟซไทยแลนด์เมื่อ พ.ศ. 2557
ศิลาพิคท์
จุดประสงค์และความหมาย
จุดประสงค์ของการสร้างศิลาดังกล่าวเข้าใจกันเพียงเล็กน้อย ที่อาจจะเป็นการสร้างเพื่อเป็นอนุสรณ์ส่วนตัว พร้อมด้วยสัญลักษณ์ของตระกูล เชื้อสาย หรือ ผู้เกี่ยวข้อง ศิลาบางแท่งเช่นศิลาอีสซีเป็นภาพประเพณีและพิธีกรรมโบราณ ศิลาเพียงจำนวนไม่กี่แท่งที่พบเกี่ยวข้องกับที่ฝังศพ และก็อาจจะไม่ใช่ที่ตั้งดั้งเดิม นอกจากนั้นก็อาจจะเป็นเครื่องหมายในการระบุเขตแดนของเผ่าชนก็เป็นได้
อันดับ
ใน “อนุสรณ์สถานของคริสเตียนในสกอตแลนด์” (ค.ศ. 1903) เจ โรมิลลี แอลเลน และ โจเซฟ แอนเดอร์สันจัดศิลาพิคท์เป็นสามอันดับ นักวิจารณ์กล่าวถึงจุดอ่อนของกลุ่มที่จัดขึ้นแต่ก็ยังเป็นที่ใช้กันอยู่
รฐา โพธิ์งาม
ประวัติ
รฐา มีชื่อจริงแต่เดิมว่า วีรวัลย์ โพธิ์งาม เป็นบุตรสาวคนเดียวของน้อย โพธิ์งาม กับสุบรรณ สิงห์ชานนท์ มารดาเป็นนักแสดงตลก ส่วนบิดาเป็นพิธีกร และนักร้องในวงดนตรีของเพลิน พรหมแดน ก่อนรฐาเกิดสุบรรณได้พาน้อยไปไหว้พระพิฆเนศวรเพื่อขอพรให้ทั้งสองมีบุตรด้วยกันหลังคบหากันมาระยะหนึ่ง หลังคลอด บิดาของน้อยจึงได้ตั้งนามบุตรสาวนั้นว่า "วีรวัลย์" แต่ภายหลังบิดามารดาได้เลิกรากัน เธอจึงตกอยู่ในการดูแลของมารดา
เธอเป็นหลานของเทพ โพธิ์งาม นักแสดงตลก ซึ่งเป็นพี่ชายของมารดา
หลังเข้าวงการพักหนึ่ง เธอเปลี่ยนชื่อจริงจาก "วีรวัลย์" และชื่อในวงการว่า "ญาญ่าญิ๋ง" เป็น "รฐา" จากการทายทักของหมอดู
คอนเสิร์ต
• พ.ศ. 2542 คอนเสิร์ต พลังแผ่นดิน
• พ.ศ. 2544 คอนเสิร์ต Greet Toom Boom concert
• พ.ศ. 2545 มหกรรมคอนเสิร์ตถูกใจคนไทย
• พ.ศ. 2555 คอนเสิร์ต GOT SHOW ตอน เพชรตัดเพชร แขกรับเชิญ ร่วมกับ รัชนก ศรีโลพันธุ์, เอิร์น สุรัตน์ติกานต์, ต่าย อรทัย, ตั๊กแตน ชลดา, ดาวใจ ไพจิตร, อาภาพร นครสวรรค์, บำเรอ ผ่องอินทรีย์, เห็ดเผาะ เชิญยิ้ม, หนูเล็ก ก่อนบ่าย, โซเฟีย ลา
• พ.ศ. 2556 คอนเสิร์ต Grammy Happy Face-tival ตอน Party Reunion
• พ.ศ. 2561 คอนเสิร์ต GREEN CONCERT #21 : DANCE FEVER
• พ.ศ. 2565 คอนเสิร์ต Cassette Festival 2
มิวสิกวิดิโอ
{| class="wikitable" style="text-align:center;" ! width=10|ปี ! เพลง ! ศิลปิน
แองโกลาของโปรตุเกส
โปรตุเกสแองโกลา (Portuguese Angola) หรือชื่ออย่างเป็นทางการว่า แอฟริกาตะวันตกของโปรตุเกส (África Ocidental Portuguesa; Portuguese West Africa) หมายถึงแองโกลา ในช่วงประวัติศาสตร์ที่เป็นดินแดนอาณานิคมภายใต้อำนาจของโปรตุเกส ตั้งอยู่ในทวีปแอฟริกาด้านตะวันตกเฉียงใต้ ในบริบทเดียวกันนี้เป็นที่รู้จักกันดี จนถึงค.ศ. 1951 ในชื่อ"แอฟริกาตะวันตกของโปรตุเกส" (โดยชื่ออย่างเป็นทางการคือรัฐแอฟริกาตะวันตก)
ในช่วงต้นได้ปกครองตามแนวชายฝั่ง และการมีส่วนร่วมในความขัดแย้งทางด้านทหารกับราชอาณาจักรบาคองโก ในศตวรรษที่ 18 โปรตุเกสค่อยๆยึดครองพื้นที่สูงๆ ภายในดินแดนบาคองโกได้ อย่างไรก็ตามยังไม่สามารถควบคุมดินแดนทั้งหมดได้อย่างเต็มที่ จนกระทั่งต้นศตวรรษที่ 20 เมื่อข้อตกลงกับมหาอำนาจอื่นๆ ในยุโรปในช่วงลัทธิอาณานิคมในทวีปแอฟริกา ได้เกิดการแก้ไขพรมแดนภายในของตัวอาณานิคม เมื่อวันที่ 11 มิถุนายน ค.ศ. 1951 สถานะได้รับการยกฐานะเป็นจังหวัดโพ้นทะเลแองโกลา และในที่สุดเป็นรัฐแองโกลาในปี ค.ศ. 1973 ในปี ค.ศ. 1975 แองโกลาของโปรตุเกสได้รับเอกราชและกลายเป็นสาธารณรัฐประชาชนแองโกลา
เบญจาคริสต์
เบญจา หรือ ผ้าประจำตำแหน่ง หรือ กลด (baldachin, baldaquin) เป็นเครื่องตกแต่งสำหรับแสดงฐานะที่ใช้ติดตั้งเหนือแท่นบูชา บัลลังก์ หรือเก้าอี้ หรือพระแท่นบรรทมหรือเตียง
การใช้ในประวัติศาสตร์
ในยุคกลาง “ผ้ากั้นประจำตำแหน่ง” เป็นผ้าที่ขึงกางเหนือผู้มีตำแหน่งสูงเพื่อเป็นสัญลักษณ์ของอำนาจของผู้นั้น ที่นั่งภายใต้ผ้าที่แขวนไว้ก็มักจะตั้งบนแท่น การจัดระดับของ “ผ้ากั้นประจำตำแหน่ง” ก็ขึ้นอยู่กับตำแหน่งของผู้ที่อยู่ภายใต้ผ้าขึงนั้น ผู้ที่ใช้ “ผ้ากั้นประจำตำแหน่ง” อาจจะเป็นพระมหากษัตริย์, ดยุก หรือสังฆราช
ในคริสต์ศตวรรษที่ 15 หนังสือวิจิตรแสดงภาพแกรนด์มาสเตอร์ผู้เป็นประมุขของลัทธิอัศวินเซนต์จอห์นที่โรดส์นั่งภายใต้เบญจาบนแท่นเพื่อรับหนังสือจากผู้ประพันธ์ ที่นั่งตั้งอยู่บนแท่นที่ปูด้วยพรม ด้านหลังตกแต่งด้วยพรมทอที่งดงาม เท้ารองด้วยเบาะ บางครั้งพระมหากษัตริย์ฝรั่งเศสทรงได้รับการกั้นด้วย “กลดผ้าสี่เสา” ที่ถือโดยขุนนางระหว่างพระราชพิธีบรมราชาภิเษกหรือในพระราชพิธีสำคัญ ๆ
เลดี้มาร์กาเร็ต โบฟอร์ทพระชนนีของสมเด็จพระเจ้าเฮนรีที่ 7 แห่งอังกฤษทรงเป็นผู้มีความสำคัญที่เห็นได้จากภาพเหมือนที่เขียนโดยจิตรกรนิรนามในปี ค.ศ. 1500 ภาพนี้เป็นภาพขณะที่มาร์กาเร็ตกำลังสวดมนต์อยู่ภายใต้เบญจาที่แขวนเหนือพระเศียรที่มีตราดอกกุหลาบทิวดอร์ ส่วนที่ห้อยไปทางด้านหลังที่มีตราอาร์มประจำพระองค์ทอฝังในเนื้อผ้า
ในฤดูร้อนของปี ค.ศ. 1520 พระเจ้าฟรองซัวส์ที่ 1 แห่งฝรั่งเศสและสมเด็จพระเจ้าเฮนรีที่ 8 แห่งอังกฤษทรงพบปะกันในโอกาสพิเศษที่เรียกว่า “การพบปะที่ทุ่งทอง” (Field of Cloth of Gold) ที่เป็นโอกาสที่ทั้งสองพระองค์ใช้ในการแสดงความมีพระบรมราชานุภาพกันอย่างเต็มที่ ทุกอย่างที่ปรากฏในกระบวนการและพระราชพิธีมาจากการวางแผนอย่างละเอียดละออ แคเธอรีนแห่งอารากอนประทับภายใต้เบญจาที่ปักด้วยไข่มุกดูพระสวามีทรงประลองทวนบนหลังม้ากับพระเจ้าฟรองซัวส์
เบญจายังคงมีให้เห็นในท้องพระโรงพระราชบัลลังก์ (throne room) ในพระราชวังในบางแห่งในยุโรป
พระแท่นบรรทม
พระแท่นบรรทมหรือเตียงพิธีสำหรับแขกสำคัญ ๆ หรือสำหรับการให้กำเนิดรัชทายาทต่อหน้าพยานที่ได้รับเลือก ที่เป็นเตียงพิธีไม่ใช่เตียงในการหลับนอนประจำวัน วิวัฒนาการระหว่างครึ่งหลังของคริสต์ศตวรรษที่ 17 ที่มาจากประเพณีการรับแขกในห้องนอน ห้องนอนจึงกลายมาเป็นห้องสุดท้ายและเป็นห้องที่เป็นส่วนตัวที่สุดของในวางผังห้องที่ประทับของสถาปัตยกรรมบาโรก พระเจ้าหลุยส์ที่ 14 แห่งฝรั่งเศสทรงเป็นผู้วางระบบประเพณีการรับแขกในห้องบรรทม ที่ผู้ได้รับเชิญมีเพียงจำนวนจำกัดและเป็นผู้ที่ทรงเลือกแล้วเท่านั้น ไม่นานหลังจากนั้นพระมหากษัตริย์ในยุโรปต่างก็ทรงเลียนแบบรวมทั้งคู่อริคนสำคัญของพระองค์สมเด็จพระเจ้าวิลเลียมที่ 3 แห่งอังกฤษผู้ทรงก่อตั้งตำแหน่ง “มหาดเล็กห้องพระบรรทม” (groom of the bedchamber) ซึ่งถือว่าเป็นตำแหน่งอันมีเกียรติ
สมเด็จพระราชินีมาเรีย เลสซ์ซินสคาทรงได้รับเตียงพิธี (state bed) ที่แต่งด้วยเบญจาโดยไม่เห็นเสารองรับส่วนที่เป็นพิดาน เพื่อใช้ในการเป็นเครื่องตกแต่งชิ้นหลักในพระราชวังแวร์ซายส์ในปี ค.ศ. 1730- ค.ศ. 1735 นอกจากนั้นบัลลังก์ก็ยังสามารถย้ายเข้ามาตั้งแทนเตียงภายใต้เบญจาได้อย่างง่ายดาย เมื่อมาถึงสมัยมารี อองตัวเนตการใช้เตียงพิธีก็หมดสมัยไป
ซุ้มเซนต์ปีเตอร์
สมเด็จพระสันตะปาปาเออร์บันที่ 8 ทรงจ้างให้จานโลเรนโซ แบร์นินีให้ออกแบบโครงสร้างสำหรับตั้งเหนือที่ฝังศพของนักบุญปีเตอร์ระหว่างการก่อสร้างมหาวิหารเซนต์ปีเตอร์ในกรุงโรม แบร์นินีออกแบบซุ้มที่ประกอบด้วยเสาโซโลมอน ขนาดยักษ์สี่เสารอบแท่นบูชาเอกของมหาวิหาร เสาโซโลมอนเดิมอุทิศให้แก่มหาวิหารโดยจักรพรรดิคอนสแตนตินที่ 1 ตามธรรมเนียมแล้วเชื่อกันว่าเป็นเสาที่มาจากวัดโซโลมอนในเยรูซาเลม แต่อันที่จริงแล้วเสาที่ว่าอาจจะมาจากวัดในไบแซนเทียม ส่วนล่างที่สุดของเสาของแบร์นินีเป็นร่องเกลียว ตอนกลางและตอนบนตกแต่งด้วยช่อมะกอกและใบลอเรสที่เต็มไปด้วยผึ้งและยุวเทพเล็ก ๆ ที่ฐานของเสาทุกเสามีตราอาร์มของสมเด็จพระสันตะปาปาเออร์บันที่ 8 และของตระกูลบาร์แบรินิซึ่งเป็นตระกูลเดิมของพระสันตะปาปาที่มีสัญลักษณ์เป็นผึ้ง การออกแบบทำให้สร้างความรู้สึกว่าเกลียวม้วนตัวกันขึ้นไปทางตอนบนของซุ้ม
เบญจาสำหรับขบวนแห่
นอกจากการใช้ที่ว่ามาแล้วเบญจาก็ยังใช้ในขบวนแห่อย่างเป็นทางการที่รวมทั้งในพระราชพิธีการเสด็จเข้าเมือง พระราชพิธีบรมราชาภิเษก พระราชพิธีพระบรมศพ สำหรับแสดงฐานะของผู้มียศศักดิ์สูง หรือในขบวนแห่ทางคริสต์ศาสนา ที่มาของการใช้มาจากราชสำนักนีโอ-อัสซีเรียนที่นำมาใช้ในเอเธนส์อาจจะตั้งแต่ปลายคริสต์ศตวรรษที่ 7 แต่มาใช้สำหรับสตรีในปลายคริสต์ศตวรรษที่ 5
วัสดุที่ใช้ทำเบญจาก็มีหลายประเภทตั้งแต่มัสลินไปจนถึงผ้าทอลวดลายหนา (brocade) หรือบางครั้งก็อาจจะทำจากวัสดุที่ไม่ยืดหยุ่นเท่าใดนัก โดยมีเสาบาง ๆ สี่เสารับ
ปึงเถ่าม่า
thumb|200px|ศาลเจ้าปึงเถ้าม่า ประเทศไทย ถนนนบางรัก ติดกับวัดยานนาวา ปึงเถ้าม่า หรือ เทพธิดารักษาชุมชน (本頭媽) เป็นเทพธิดาแห่งชุมชุน และหมู่บ้าน และดูแลทุกข์สุขของชาวบ้าน ตามความเชื่อปรัมปราของจีน โดยเป็นเทพนารีแห่งชุมชน โดยทำหน้าที่กับเทพปึงเถ้ากงหรือตี่จู๋เอี๊ยะ
PUREX
PUREX ย่อมาจาก Plutonium - URanium EXtraction — de facto คือกระบวนการคืนสภาพยูเรเนียมและพลูโทเนียมจากเชื้อเพลิงนิวเคลียร์ที่ใช้แล้วกลับมาผลิตเป็นเชื้อเพลิงนิวเคลียร์ใหม่ โดยใช้หลักการสกัดของเหลวด้วยของเหลวด้วยการแลกเปลี่ยนประจุ
กระบวนการทางเคมี
ขั้นแรกเชื้อเพลิงจะถูกนำไปละลายในกรดไนตริก หลังจากนั้นจะแยกของแข็งที่ไม่ละลายออก เพราะว่าจะรบกวนกระบวนการสกัดของเหลวด้วยของเหลว การมีอยู่ของของแข็งเล็กๆเหล่านั้นสามารถกลายเป็นอิมัลชันได้
สารละลายอินทรีย์ประกอบด้วย tributyl phosphate(TBP)30% ในน้ำมันก๊าดไร้กลิ่น (หรือ hydrogenated propylene trimer) ถูกนำมาใช้เพื่อคืนสภาพยูเรเนียมและพลูโทเนียมหรือผลิตภัณฑ์ฟิชชันที่เหลือในระยะไนตริก หนึ่งในการสกัดนั้นคือการแบ่งสกัดของพลูโทเนียมหนักจากยูเรเนียม กระบวนการสกัดแบบ PUREX ใช้ 'โซลเวชัน' แบบการสกัดของเหลวด้วยของเหลวในความซับซ้อนของรูปแบบระหว่าง tributyl phosphate และสารละลายธาตุกัมมันตภาพ การสกัดนิยมใช้กรดไนทริกความเข้มข้นสูง ส่วนการสกัดกลับ (stripping) ทำโดยใช้กรดไนทริกความเข้มข้นต่ำ สำหรับการสกัดกลับของพลูโทเนียมสามารถใช้ redox stripping ซึ่งลดสภาวะออกซิเดชันของพลูโทเนียมจาก +4 เป็น +3 โดยการลดตัวกระทำ คือใช้กรดแอสคอร์บิค (Ascorbic acid) และเติมกรดไฮโดรฟลูออริก (HF) ตกตะกอนพลูโทเนียมเป็น PuF3 จากสารละลายไนเทรด ยูเรเนียมที่สกัดได้ถูกเปลี่ยนเป็นออกไซด์และเก็บไว้ หรือเปลี่ยนให้อยู่ในรูปของ hexafluoride และเสริมสมรรถนะซ้ำ
กัวลากังซาร์
กัวลากังซาร์ (Kuala Kangsar) เป็นเมืองที่สุลต่านเประประทับอยู่ มีประชากร39,000คน ตั้งอยู่ปลายแม่น้ำกังซาร์ก่อนไหลลงสู่แม่น้ำเประ ดอกไม้ประจำเขตคือดอกพุทธรักษา กัวลากังซาร์มีพื้นที่ทั้งหมด 204.94 ตารางกิโลเมตร
เฟอานอร์
เฟอานอร์ (Fëanor) เป็นตัวละครสำคัญที่มีบทบาทอย่างยิ่งในจินตนิยายเรื่อง ซิลมาริลลิออน ซึ่งประพันธ์โดย เจ. อาร์. อาร์. โทลคีน เขาเป็นผู้สร้างอัญมณี ซิลมาริล อันเป็นแก่นของตำนานเรื่องนั้น ได้รับยกย่องว่าเป็นผู้ยิ่งใหญ่ที่สุดในหมู่ชาวเอลดาร์ และเป็นผู้ที่มีทักษะฝีมือช่างเป็นเลิศที่สุดในพิภพ